Emile Witbooi

Emile Amoreece Witbooi (gebore 28 Augustus 2008) is ’n Suid-Afrikaanse professionele sokkerspeler wat as ’n aanvallende middelveldspeler en vleuel vir Cape Town City speel. Hy word beskou as een van die beste sokkerbeloftes van Suid-Afrika en was in 2024 die enigste Suid-Afrikaner wat op die jaarlikse The Guardian-lys van die beste talent van 2008 verskyn het.

Witbooi het sy jeugopleiding ontvang by Tshwaragano All Stars en die School of Excellence voordat hy op 20 Januarie 2024 by die akademie van Cape Town City aangesluit het. In November 2024 het hy vir ’n maand by die Engelse Premierliga-klub Chelsea op proef gespeel. 

Hy het sy senior- en professionele debuut vir Cape Town City gemaak as plaasvervanger in ’n 2–0-nederlaag in die Suid-Afrikaanse Premierliga op 2 Maart 2025. Op 16 jaar, ses maande en vyf dae oud, was hy die jongste ooit wat vir die klub gedebuteer het en die negende jongste in die geskiedenis van die liga. 

Internasionaal het Witbooi deel uitgemaak van die Suid-Afrika onder-20-span wat die 2024 COSAFA o/20-beker gewen het, en later daardie jaar het hy vir die Suid-Afrikaanse o/17-span by die 2024 COSAFA Onder-17-kampioenskap gespeel. In Maart 2025 is hy weer geroep vir die Suid-Afrikaanse o/17-span vir die 2025 Onder-17 Afrika Beker van Nasies.

Verwysings

Kategorie:Suid-Afrikaanse sokkerspelers
Kategorie:Geboortes in 2008
Kategorie:Lewende mense